Diari Oficial de la Generalitat Valenciana


Sumari del DOGV 544, del 11-03-1987 (1987/808339)

ORDRE de 2 de març de 1987, de la Conselleria de Treball i Seguretat Social, per la qual es convoquen subvencions per a famílies amb mancances econòmiques durant l'any 1987.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/02/(1)/dof/vci/html**

### Dades del document

Número de DOGV
:   544

Data del DOGV
:   11-03-1987

Secció del DOGV
:   DISPOSICIONS GENERALS

Número del document
:   1987/808339


Data del document
:   02-03-1987

Organisme emissor
:   Conselleria de Treball i Seguretat Social

Tipus de document
:   Ordre

Ordre de 2 de març de 1987, de la Conselleria de Treball i Seguretat Social, per la qual es convoquen subvencions per a famílies amb mancances econòmiques durant l'any 1987.  
L'Art. 31 de l'Estatut d'Autonomia de la Comunitat Valenciana estableix la competència exclusiva de la Generalitat Valenciana en matèria de protecció i ajuda als grups o sectors socials necessitats de protecció especial, havent estat assignades aquestes competències a la Conselleria de Treball i Seguretat Social.   
Entre les competències assignades a aquesta Conselleria figuren les d'atenció a la Família que, en múltiples ocasions pot travessar greus situacions d'índols econòmica, motivades per circumstàncies tals com desocupació, malaltia, acumulació de dèbits per adquisició de productes de primera necessitat, etc., situacions mereixedores de la tutela de la Conselleria, la qual per raó d'això, dedica una part dels seus recursos, d'acord amb els Pressupostos de la Generalitat Valenciana per a 1987, a alleugerir aquestes situacions carencials.   
En atenció d'aquests motius, i fent ús de les facultats que em confereix la Llei 5/1983, de 30 de desembre, del Govern València (DOGV de 30 de desembre) i el Decret 192/1985, de 9 de desembre, del Consell de la Generalitat Valenciana (DOGV de 20 de gener de 1986).   
ORDENE  
Article primer  
Es convoquen, per a l'any 1987, subvencions per un import total de dos milions de pessetes, les quals podran ser sol·licitades per totes aquelles famílies amb mancances econòmiques que travessen una situació de necessitat.   
Podran ser objecte de subvenció aquelles necessitats peremtòries que no poden ser sufragades per altres mitjans.   
Article segon  
Qui vulga concórrer a aquesta convocatòria haurà d'aportar la documentació següent:   
- Sol·licitud en forma d?instància subscrita pel cap de família sol·licitant, tot indicant la situació o necessitat concreta per la qual se sol·licita la subvenció, així com la justificació de la impossibilitat d?atendre-la per altres vi es, i quantia de la subvenció sol·licitada.   
Article tercer  
Les sol·licituds seran dirigides a l'Hble. Sr. Conseller de Treball i Seguretat Social, essent presentades, amb la documentació requerida, davant la Secretaria General de la Conselleria, la qual examinarà la documentació rebuda, fets els requeriments necessaris, si pertocava, i formulant les consegüents propostes de Resolució.   
Article quart  
La Conselleria de Treball i Seguretat Social dictarà Resolució accedint-ne, en tot o en part, o denegant les subvencions sol·licitades, sobre les quals notificarà els interessats.   
Article cinqué  
Concedida, en tot o en part, la subvenció sol·licitada, s'abonarà el 50% en el moment de notificació de la Resolució favorable, lliurant-se el restant 50% una vegada justificat pel sol·licitant un import total o superior al concedit per la Conselleria de Treball i Seguretat Social, podent satisfer-se la subvenció en la seua totalitat quan la justificació s'hagués formalitzat juntament amb la sol·licitud inicial.   
Article sisé  
La concessió de les subvencions regulades per aquesta Ordre serà incompatible amb la percepció d'altres subvencions destinades a atendre les mateixes necessitats per part d'aquesta Conselleria o de qualsevol altre Organisme públic.   
Article seté  
Les subvencions convocades s'abonaran a càrrec de la partida pressupostària 45.44.97.745.8.144.8 i sempre fins el límit total fixat en l'article primer d'aquesta Ordre.   
DISPOSICIONS FINALS  
Primera  
S'autoritza la Secretaria General de la Conselleria per a dictar totes aquelles instruccions necessàries per tal d'aplicar el que disposa aquesta Ordre.   
Segona  
Aquesta Ordre vigirà des de l'1 de gener fins al 31 de desembre de 1987.   
València, 2 de març de 1987.   
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI